**КОМИ РЕСПУБЛИКАСА ВЕСЬКӦДЛАН КОТЫРЛӦН**

**ШУӦМ**

**"Коми Республикаын “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас збыльмӧдан мераяс йылысь” Коми Республикаса Веськӧдлан котырлӧн 2012 во кӧч тӧлысь 26 лунся**

**406 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны “Коми Республикаын “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас збыльмӧдан мераяс йылысь” Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь дас лун бӧрын да паськалӧ 2012 во ӧшым тӧлысь 31 лунсянь артмӧм инӧда йитӧдъяс вылӧ, мыйясын участвуйтӧны куим да унджык челядя граждана.

Коми Республикаса Юралысь В. Гайзер

Сыктывкар

2013 вося ода-кора тӧлысь 17 лун

160 №

Коми Республикаса Веськӧдлан котырлӧн

2013 во ода-кора тӧлысь 17 лунся

160 №-а шуӧм дорӧ

СОДТӦД

“Коми Республикаын “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас збыльмӧдан мераяс йылысь” Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧмӧ пыртан

**вежсьӧмъяс**

“Коми Республикаын “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас збыльмӧдан мераяс йылысь” Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧмын:

1) 1 пункт гижны тадзи:

“1. Вынсьӧдны гражданалысь категорияяс сэтшӧм йӧз лыдысь, кодъяслы “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм учреждениеясын удж лоӧ шӧр уджаланінӧн да кодъясӧс позьӧ пыртны оланін стрӧитан кооперативӧ, мый котыртӧны индӧм гражданалы оланін сетӧм могысь (куим да унджык челядя гражданаысь кындзи), да индӧм гражданаӧс, а сідзжӧ куим да унджык челядя гражданаӧс, кодъяслӧн эм инӧд пырны татшӧм кооперативӧ, граждана лыддьӧгъясӧ пыртан подувъяс 1 №-а содтӧд серти.”;

2) 2 пунктын “индӧм учреждениеясса уджалысьяс лыдысь,” кывъяс бӧрын содтыны “а сідзжӧ куим да унджык челядя граждана лыдысь,” кывъяс;

3) 3 пунктын “учреждениеса уджалысьяс” кывъяс вежны “граждана” кывйӧн;

4) 4 пункт гижны тадзи:

“4. Вӧзйыны меставывса асвеськӧдлан органъяслы лӧсьӧдны “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм йӧз лыдысь гражданалысь лыддьӧгъяс, кодъяслӧн эм инӧд пырны оланін стрӧитан кооперативӧ индӧм гражданалы оланін сетӧм могысь.";

5) гражданалӧн категорияяс сэтшӧм йӧз лыдысь, кодъяслӧн “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм учреждениеясын удж лоӧ шӧр уджаланінӧн да кодъясӧс вермӧны пырны оланін стрӧитан кооперативӧ, мый котыртӧма индӧм гражданалы оланін сетӧм могысь, да индӧм гражданаӧс, кодъяслӧн эм инӧд пырны татшӧм кооперативӧ, гражданалӧн лыддьӧгъясӧ пыртан подувъяс, мыйясӧс вынсьӧдӧма шуӧмӧн (1 №-а содтӧд), гижны тайӧ вежсьӧмъяс дорӧ 1 №-а содтӧд серти;

6) Гражданалысь, кодъяслӧн эм инӧд пырны оланін стрӧитан кооперативӧ, мый котыртсьӧ “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм учреждениеясса уджалысьяс лыдысь индӧм гражданалы оланін сетӧм могысь, лыддьӧг лӧсьӧдан правилӧясын, мыйясӧс вынсьӧдӧма шуӧмӧн (2 №-а содтӧд), (водзӧ - Правилӧяс):

а) Правилӧяслӧн нимын да 1 пунктын “индӧм учреждениеясса уджалысьяс лыдысь,” кывъяс бӧрын содтыны “а сідзжӧ куим да унджык челядя граждана лыдысь,” кывъяс;

б) 2 пункт гижны тадзи:

"2. Гражданалӧн лыддьӧгъясӧ вермӧны пырны граждана сэтшӧм категорияяс лыдысь, кодъясӧс урчитӧма Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдын, а сідзжӧ куим да унджык челядя граждана, да Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдын индӧм подувъяс серти (водзӧ – граждана).";

в) 4 пунктӧ содтыны татшӧм 11 пунктув:

"11) гражданалӧн, кодъяслӧн эм инӧд пырны оланін стрӧитан кооперативӧ, куим да унджык челядя граждана лыдысь, лыддьӧгъяс, мыйясӧс сетӧны меставывса асвеськӧдлан органъяс;";

г) 5 пунктӧ содтыны татшӧм 11 пунктув:

"11) тайӧ Правилӧяслӧн 4 пунктса 11 пунктулын индӧм граждана, - тайӧ гражданалӧн оланін серти меставывса асвеськӧдлан органъясӧ;";

д) 6 пункт гижны тадзи:

"6. Шыӧдчӧмкӧд ӧттшӧтш граждана ас кежысь сетӧны:

1) паспорт либӧ гражданинӧс эскӧдысь мукӧд документ (шыӧдчысь нимсянь кӧ уджалӧ морт, коді лоӧ сійӧс петкӧдлысьӧн, то содтӧд петкӧдлыссьӧ документ, мый эскӧдӧ петкӧдлысьӧс, да документ, мый вынсьӧдӧ лӧсялана уджмогъяссӧ);

2) удж небӧг (Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктын индӧм гражданалы);

3) гражданалысь рӧдвуж йитӧдъяс эскӧдысь документъяс: гӧтрасьӧм йылысь эскӧдангижӧд (гӧтрасьӧм дырйи), кага чужӧм йылысь эскӧдангижӧд (быд кага вылӧ), кагаӧс (челядьӧс) пи (ныв) пыдди босьтӧм йылысь, батьлун эскӧдан документъяс (Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктса 2 пунктулын индӧм гражданалы, а сідзжӧ куим да унджык челядя гражданалы).

Тайӧ пунктлӧн 1 - 3 пунктувъясын индӧм документъяслысь копияяссӧ вӧчӧ да эскӧдӧ морт, коді босьтӧ найӧс.

Пошта связь организация пыр, корреспонденция вайысь мукӧд организация пыр документъяс ыстӧм дырйи документъяссӧ, кутшӧмъясӧс индӧма тайӧ пунктса 1 - 3 пунктувъясын, колӧ эскӧдны Россия Федерацияса оланпастэчасӧн урчитӧм пӧрадок серти.";

е) 7 пунктса 2 пунктулын “либӧ кӧртым серти” кывъяс киритны;

ж) 8 пунктын:

мӧд абзацын “пошта пыр ыстӧм” кывъяс вежны “пошта связь организация пыр, корреспонденция вайысь мукӧд организация пыр” кывъясӧн;

коймӧд да нёльӧд абзацъясын “пошта пыр” кывъяс вежны “пошта связь организация пыр, корреспонденция вайысь мукӧд организация пыр” кывъясӧн;

з) 10 пункт гижны тадзи:

“10. Шыӧдчӧм да тайӧ Правилӧяслӧн 6, 7 да 9 пунктъяс серти сетӧм документъяс подув вылын торъя уджмога органъяс шыӧдчӧм да сы дорӧ содтӧм документъяс наӧн пасъян лунсянь 30 лун чӧжӧн видлалӧны гражданалысь Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктын индӧм категорияяслы лӧсялӧмсӧ да куим да унджык челядя граждана категориялысь, мый урчитӧма “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнӧн, Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктса 2 пунктулын индӧм подувъяслы лӧсялӧмсӧ, а сідзжӧ нуӧдӧ прӧверка тайӧ Правилӧяслӧн 6 да 7 пунктъясын индӧм корӧмъяслы лӧсялӧм серти.”;

и) 12 пунктын:

1 пунктулын “категорияяслы да подувъяслы” кывъяс вежны “категорияяслы либӧ подувъяслы” кывъясӧн;

содтыны татшӧм 11 пунктув:

“11) гражданин оз лӧсяв куим да унджык челядя граждана категориялы, мый урчитӧма “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнӧн (куим да унджык челядя гражданалы);”;

к) 17 пунктса медводдза абзацын “индӧм учреждениеясса уджалысьяс лыдысь,” кывъяс бӧрын содтыны “а сідзжӧ куим да унджык челядя граждана лыдысь,” кывъяс;

л) 18 пунктын:

2 пунктув гижны тадзи:

“2) Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктын индӧм йӧз категорияӧ пырӧм вылӧ инӧд наӧн воштӧм (Коми Республикаса Веськӧдлан котырлӧн 2012 во кӧч тӧлысь 26 лунся 406 №-а шуӧм дорӧ 1 №-а содтӧдлӧн 1 пунктын индӧм гражданалы);”;

содтыны татшӧм 21 пунктув:

“21) “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнӧн урчитӧм куим да унджык челядя граждана категорияӧ пырӧм вылӧ инӧд наӧн воштӧм (куим да унджык челядя гражданалы);”;

кӧкъямысӧд абзацын “ёрд пӧрадок серти” кывъяс вежны “Россия Федерацияса оланпастэчасӧн урчитӧм пӧрадок серти” кывъясӧн;

содтыны татшӧм абзац:

“Граждана, кодъяс серти торъя уджмога орган примитӧма лӧсялана лыддьӧгысь найӧс киритӧм йылысь решение, вермӧны мӧдысь шыӧдчыны корӧмӧн тайӧ Правилӧясӧн урчитӧм пӧрадок серти.”;

7) Правилӧяс дорӧ 1 содтӧд гижны тайӧ вежсьӧмъяс дорӧ 2 №-а содтӧд серти;

8) Правилӧяс дорӧ 2 содтӧдын:

а) грифын да нимын “индӧм учреждениеясса уджалысьяс лыдысь,” кывъяс бӧрын содтыны “а сідзжӧ куим да унджык челядя граждана лыдысь,” кывъяс;

б) Лыддьӧглӧн 4 графа нимӧ содтыны “(сэтшӧм гражданаысь кындзи, кодъяс лоӧны бать-мамӧн ӧти кагаа либӧ кык челядя семьяын, кӧні верӧслӧн да гӧтырлӧн либӧ абу тырвыйӧ семьяын батьлӧн (мамлӧн) арлыдыс 35 арӧсысь абу унджык, а сідзжӧ куим либӧ унджык челядя гражданаысь кындзи)” кывъяс;

в) Лыддьӧглысь 5 графа нимсӧ гижны тадзи:

“Гражданинлӧн уджаланін (куим либӧ унджык челядя гражданаысь кындзи)”;

9) Правилӧяс дорӧ 3 содтӧдын:

а) грифын да нимын “индӧм учреждениеясса уджалысьяс лыдысь,” кывъяс бӧрын содтыны “а сідзжӧ куим да унджык челядя граждана лыдысь,” кывъяс;

б) Ӧтувтӧм лыддьӧглӧн 4 графа нимӧ содтыны “(сэтшӧм гражданаысь кындзи, кодъяс лоӧны бать-мамӧн ӧти кагаа либӧ кык челядя семьяын, кӧні верӧслӧн да гӧтырлӧн либӧ абу тырвыйӧ семьяын батьлӧн (мамлӧн) арлыдыс 35 арӧсысь абу унджык, а сідзжӧ куим либӧ унджык челядя гражданаысь кындзи)” кывъяс;

в) Ӧтувтӧм лыддьӧглысь 5 графа ним гижны тадзи:

“Гражданинлӧн уджаланін (куим либӧ унджык челядя гражданаысь кындзи)”.

 “Коми Республикаын “Оланін стрӧитӧм

сӧвмӧдӧмлы отсӧг сетӧм йылысь”

 Федеральнӧй оланпас збыльмӧдан мераяс йылысь”

 Коми Республикаса Веськӧдлан котырлӧн

 2012 во кӧч тӧлысь 26 лунся

406 №-а шуӧмӧ пыртан

вежсьӧмъяс дорӧ

1 №-а СОДТӦД

 “ВЫНСЬӦДӦМА

Коми Республикаса Веськӧдлан котырлӧн

 2012 во кӧч тӧлысь 26 лунся

406 №-а шуӧмӧн

(1 №-а содтӧд)

**ГРАЖДАНАЛӦН КАТЕГОРИЯЯС**

сэтшӧм йӧз лыдысь, кодъяслы “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм учреждениеясын удж лоӧ шӧр уджаланінӧн да кодъяс вермӧны пырны оланін стрӧитан кооперативӧ, мый котыртӧма индӧм гражданалы оланін сетӧм могысь (куим да унджык челядя гражданаысь кындзи), да индӧм гражданаӧс, а сідзжӧ куим да унджык челядя гражданаӧс, кодъяслӧн эм инӧд пырны татшӧм кооперативӧ, граждана лыддьӧгъясӧ пыртан подувъяс

1. “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас серти гражданалы оланін сетӧм могысь оланін стрӧитан кооперативӧ вермӧны пырны татшӧм категория граждана:

1) граждана, кодъяслы Коми Республикалӧн веськӧдлӧм улӧ пырысь общеобразовательнӧй учреждениеясын либӧ муниципальнӧй общеобразовательнӧй учреждениеясын, Коми Республикалӧн веськӧдлӧм улӧ пырысь вылыс тшупӧда уджсикасӧ велӧдан учреждениеясын либӧ вылыс тшупӧда уджсикасӧ велӧдан муниципальнӧй учреждениеясын, Коми Республикалӧн веськӧдлӧм улӧ пырысь йӧзлысь дзоньвидзалун видзан учреждениеясын либӧ йӧзлысь дзоньвидзалун видзан муниципальнӧй учреждениеясын, Коми Республикалӧн веськӧдлӧм улӧ пырысь культура канму учреждениеясын либӧ муниципальнӧй культура учреждениеясын удж лоӧ шӧр уджаланінӧн;

2) сэтшӧм йӧз лыдысь граждана, кодъясӧс индӧма тайӧ пунктлӧн 1 пунктулын, кодъяс лоӧны бать-мамӧн ӧти кагаа либӧ кык челядя семьяын, кӧні верӧслӧн да гӧтырлӧн либӧ абу тырвыйӧ семьяын батьлӧн (мамлӧн) арлыдыс 35 арӧсысь абу унджык.

2. “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпас серти гражданалы оланін сетӧм могысь оланін стрӧитан кооперативӧ пырны вермысь гражданаӧс граждана лыддьӧгъясӧ пыртан подувъясӧн лоӧны:

1) тайӧ содтӧдлӧн 1 пунктса 1 пунктулын индӧм гражданалы, ӧтувтӧмӧн:

а) гражданинӧс урчитӧм пӧрадок серти пасйӧма оланін серти Коми Республика мутасын;

б) тайӧ пунктын индӧм учреждениеясын гражданинлӧн ӧтувъя уджалан стажыс лоӧ 3 воысь оз этшаджык;

в) Россия Федерацияса му кодексӧн урчитӧм случайясын тӧргъяс нуӧдтӧг асэмбур инӧд серти торъя оланін стрӧитӧм вылӧ олӧмӧ пӧртысь канму власьт органъясӧн либӧ меставывса асвеськӧдлан органъясӧн сетӧм му участок гражданинлӧн абу;

г) гражданинӧс босьтӧма учётӧ муниципальнӧй оланін фондлӧн оланін жыръясын нуждайтчысьӧн либӧ босьтӧма учётӧ Коми Республикаса канму оланін фондлӧн оланін жыръясын нуждайтчысьӧн, либӧ “Оланін стрӧитӧм либӧ ньӧбӧм вылӧ социальнӧй мынтысьӧмъяс йылысь” Коми Республикаса Оланпас серти оланін стрӧитӧм либӧ ньӧбӧм вылӧ субсидияяс (социальнӧй мынтысьӧмъяс) босьтӧм вылӧ учётӧ;

2) тайӧ содтӧдлӧн 1 пунктса 2 пунктулын индӧм гражданалы тайӧ содтӧдлӧн 2 пунктса 1 пунктувлӧн “а”, “в” да “г” пунктувъясӧн урчитӧм подувъяс дырйи, ӧтувтӧмӧн;

3) куим да унджык челядя гражданалы тайӧ содтӧдлӧн 2 пунктса 1 пунктувлӧн “а”, “в” да “г” пунктувъясӧн урчитӧм подувъяс дырйи, ӧтувтӧмӧн.”.

 “Коми Республикаын “Оланін стрӧитӧм

сӧвмӧдӧмлы отсӧг сетӧм йылысь”

 Федеральнӧй оланпас збыльмӧдан мераяс йылысь”

 Коми Республикаса Веськӧдлан котырлӧн

 2012 во кӧч тӧлысь 26 лунся

406 №-а шуӧмӧ пыртан

вежсьӧмъяс дорӧ

2 №-а СОДТӦД

“Гражданалысь, кодъяслӧн эм инӧд пырны

оланін стрӧитан кооперативӧ, мый котыртсьӧ

“Оланін стрӧитӧм сӧвмӧдӧмлы отсӧг сетӧм йылысь”

Федеральнӧй оланпаслӧн 11 статьяса 66 юкӧнын индӧм учреждениеясса уджалысьяс лыдысь,

а сідзжӧ куим да унджык челядя граждана лыдысь,

индӧм гражданалы оланін сетӧм могысь,

лыддьӧг лӧсьӧдан правилӧяс дорӧ

1 СОДТӦД

|  |
| --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (торъя уджмога органлӧн ним) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ӧ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь,(гражданинлӧн ов, ним, вич (куим да унджык челядя гражданалы пасйыны гӧтырлысь да верӧслысь ов, ним, вич) коді(кодъяс) олӧ(олӧны) инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,(пошта инпас индекс пасйӧмӧн)кодӧс (кодъясӧс) пасйӧма инпас серти (индыссьӧ сэк, кор пасъян инпасыс оз лӧсяв збыльвывса оланінлы):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,(пошта инпас индекс пасйӧмӧн)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_йитчан телефонъяс, электроннӧй инпас (эм кӧ) |

ШЫӦДЧӦМ

Кора пыртны менӧ (миянӧс), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(гражданинлӧн ов, ним, вич (куим да унджык челядя гражданалы пасйыны гӧтырлысь да верӧслысь ов, ним, вич)

гражданалӧн, кодъяслӧн эм инӧд пырны оланін стрӧитан кооперативӧ, мый котыртсьӧ “Оланін стрӧитӧм сӧвмӧдӧмлы отсӧг сетӧм йылысь” Федеральнӧй оланпаслӧн 11 статьяса 66 юкӧнын индӧм учреждениеясса уджалысьяс лыдысь, а сідзжӧ куим да унджык челядя граждана лыдысь, индӧм гражданалы оланін сетӧм могысь, лыддьӧгӧ (водзӧ – Лыддьӧг).

Сетӧм юӧръяслысь збыльлунсӧ эскӧда(м).

Меным(миянлы) тӧдса, мый федеральнӧй оланпас серти тайӧ шыӧдчӧмӧн ме сӧглас менам торъя ас юӧръясӧн канму органъясын, меставывса асвеськӧдлан органъясын либӧ организацияясын вӧдитчӧмкӧд.

Лыддьӧгӧ пыртан подувъяс бырӧм дырйи кӧсйыся(м) гижӧмӧн юӧртны торъя уджмога органлы индӧм подувъяс быран лунсянь 5 уджалан лун чӧжӧн.

Ме(ми) тӧда (тӧдам) Лыддьӧгӧ пыртӧм вылӧ колана документъясын абу стӧч юӧръяс сетӧмысь кывкутӧм йылысь.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(гражданинлӧн кырымпас) (кырымпас гӧгӧрвоӧдӧм) \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(гражданинлӧн кырымпас) (кырымпас гӧгӧрвоӧдӧм)

\_\_\_\_\_ вося \_\_\_\_\_\_\_\_\_\_\_\_\_\_ тӧлысь “\_\_\_” лун

”.

Вуджӧдіс Хазова Е. В. - 12 708 пас